BIS วิ่ง 3% เมินติด “แคชบาลานซ์” ลุ้นกำไร 3 ปี โตเฉลี่ย 29%
BIS วิ่ง 3% เมินติด “แคชบาลานซ์” ระดับ 1 ลุ้นกำไร 3 ปี โตเฉลี่ย 29% อานิสงส์สร้างโรงงานผลิตเอง ทั้งผลิตภัณฑ์เสริมอาหาร, วิตามิน และวัคซีนสัตว์
BIS วิ่ง 3% เมินติด “แคชบาลานซ์” ระดับ 1 ลุ้นกำไร 3 ปี โตเฉลี่ย 29% อานิสงส์สร้างโรงงานผลิตเอง ทั้งผลิตภัณฑ์เสริมอาหาร, วิตามิน และวัคซีนสัตว์
27 พ.ค. 2565

ผู้สื่อข่าวรายงานว่าวันนี้ (27 พ.ค. 2565) ราคาหุ้น บริษัท ไบโอซายน์ แอนิมัล เฮลธ์ จำกัด (มหาชน) หรือ BIS ณ เวลา 15:06 น. อยู่ที่ระดับ 10.40 บาท เพิ่มขึ้น 0.30 บาท หรือ 2.97% โดยทำจุดสูงสุดที่ 10.50 บาท และทำจุดต่ำสุดที่ 9.90 บาท ด้วยมูลค่าการซื้อขาย 66.86 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ ว่า BIS เป็นผู้นำในธุรกิจด้านสุขภาพสัตว์ครอบคลุมทั้งตลาดปศุสัตว์และสัตว์เลี้ยง คาดกำไรในช่วง 3 ปีข้างหน้าเติบโตเด่น เฉลี่ย 29% (CAGR) และอัตราการทำกำไรจะปรับตัวสูงขึ้น จากการสร้างโรงงานผลิตเอง ทั้งผลิตภัณฑ์เสริมอาหาร, วิตามิน และวัคซีนสัตว์
อนึ่งก่อนหน้านี้ตลาดหลักทรัพย์แห่งประเทศไทย (ตลท.) ประกาศให้หลักทรัพย์ BIS เข้าข่ายมาตรการห้ามคำนวณวงเงินซื้อขาย และ Cash Balance ระดับ 1 โดยให้มีผลตั้งแต่วันที่ 26 พ.ค. 2565 สิ้นสุดวันที่ 15 มิ.ย. 2565